Pueblo Soberano
Pueblo Soberano (PS) ta un partido politiko na Kòrsou. Meta di e partido ta pa logra independensia pa e isla Kòrsou pafo di Reino Hulandes. Despues di elekshon pa Parlamento di Kòrsou na 2012 e partido a keda esun mas grandi te 2016. Entre 2017 i 2021 e partido tabatin un asiento i despues di esei e no tabata representa mas den parlamento.

Historia 
Lider di Pueblo Soberano tabata Helmin Wiels, kende huntu ku Harold Willems a funda e partido na 2005. El a originá for di e organisashon di Helmin Wiels, Movementu Aliansa Sivil. Esaki tabatin komo meta pa, mediante un programa di televishon na kanal 24 i un programa radial riba Hit FM, alkansa e parti mas grandi di e poblashon di Kòrsou i informa nan di e supuesto malmaneho di e gobièrnu na mando bou partido Partido Alternativa Real. E tabata trata en partikular di praktikanan di korupshon i malversashon denter di korporashonnan estatal.

Na 2015, despues di e fayesimentu di Helmin Wiels, Jaime Córdoba a keda elegi komo lider di partido. Desde 2018 el a wòrdu sigui pa Ben Whiteman.

Resultado di Elekshon 

Polítika
Kòrsou